Държавен вестник, бр. 29, 2025 г., стр. 5

БРОЙ  29	
Д Ъ Р Ж А В Е Н  В Е С Т Н И К 	
СТР.  5  
§ 10. В чл. 49 се правят следните измене­
ния и допълнения:
1. В ал. 4 накрая се поставя запетая и се 
добавя „в съответствие с изискванията на 
раздел IV от глава пета“.
2. В ал. 5, изречение първо думите „и 
опасности“ се заличават.
§ 11. В чл. 65, ал. 3 думите „наблюдаваната 
зона“ се заменят с „околната среда“.
§ 12. В глава пета заглавието на раздел 
IV се изменя така:
„Анализ на външни и вътрешни събития 
и опасности“.
§ 13. В чл. 81 се правят следните измене­
ния и допълнения:
1. Създава се ал. 1:
„(1) За всички експлоатационни състояния 
на ЯЦ заплахите от външни и вътрешни 
опасности трябва да бъдат изключени или 
сведени до минимум, доколкото това е раз­
умно постижимо. Оценката на въздействието 
на външни и вътрешни опасности се счита 
за част от обосновката на безопасността на 
ЯЦ и се извършва за определяне и потвър­
ждаване на проектните основи, на запасите 
до настъпване на прагови ефекти, както и на 
практически възможни подобрения за изпъл­
нение на основните функции на безопасност 
при въздействия, превишаващи проектните 
основи.“
2. Досегашният текст става ал. 2 и се 
изменя така:
„(2) За да се оцени ефективността и 
достатъчността на защитата на ЯЦ срещу 
външни и вътрешни събития, в проекта се 
разглеждат и оценяват всички източници на 
опасност, които могат да окажат влияние на 
безопасността, със следния произход:
1. външни природни явления, процеси и 
фактори, характерни за площадката и района 
около нея;
2. външни опасности, предизвикани от 
човешка дейност;
3. вътрешни опасности;
4. комбинация от взаимосвързани външни 
и вътрешни опасности.“
§ 14. Член 82 се изменя така:
„Чл. 82. Оценката на външните и вътреш­
ните събития и опасности включва следните 
методологични стъпки:
1. определяне на всички източници на 
опасност за ЯЦ;
2. предварителен подбор въз основа на 
установени критерии;
3. оценка на параметрите на въздействие 
на избраните външни и вътрешни събития, 
отчетени в проекта;
4. анализ на външните и вътрешните 
събития с детерминистични и вероятностни 
методи.“
§ 15. В чл. 83 се правят изменения и до­
пълнения:
1. Алинея 1 се изменя така:
„(1) Определянето на характерните за пло­
щадката и района около нея външни опасности 
по чл. 82, т. 1 и обосновката на пълнотата 
на съставения списък се извършват с отчи­
тане на изискванията на глава трета, като 
се разгледат минимум следните опасности:
1. геоложки и тектонични опасности;
2. метеорологични опасности;
3. хидроложки опасности;
4. биологични явления;
5. външни пожари, причинени от източ­
ници извън площадката;
6. катастрофа със съвременен пътнически 
самолет;
7. експлозии, причинени от източници 
извън площадката;
8. индустриални и транспортни аварии 
извън площадката;
9. електрически и електромагнитни сму­
щения.“
2. Създава се нова ал. 2:
„(2) При определянето на вътрешните 
опасности по чл. 82, т. 1, които биха могли 
да повлияят на КСК, важни за безопасността, 
се разглеждат всички помещения и локации, 
където има постоянни или временни източ­
ници на опасност. Списъкът на вътрешните 
опасности трябва да бъде обоснован по 
отношение на пълнотата и съответствието 
с проекта на ЯЦ и трябва да се състави с 
отчитане минимум на следните опасности:
1. пожари;
2. експлозии;
3. летящи предмети;
4. ръзкъсване на тръбопроводи с послед­
ващи опасни състояния;
5. наводнение;
6. срутване на конструкции и падащи 
предмети;
7. електрически и електромагнитни сму­
щения;
8. изпускане на опасни вещества.“
3. Досегашната ал. 2 става ал. 3 и се из­
меня така:
„(3) Предварителният подбор на външните 
и вътрешните опасности по чл. 82, т. 2 се ос­
новава на обосновани критерии, установени 
с консервативни допускания. Изключването 
на събития от последваща оценка и анализ 
се допуска само в случаите, когато с висока 
степен на достоверност е демонстрирано, че